钦定古今图书集成/历象汇编/岁功典/第008卷 > 《四时词》郭钰
## 钦定古今图书集成/历象汇编/岁功典/第008卷 > 《四时词》郭钰

暖云飞扑玉骢归，帘卷香风酒力微。夜坐久怜明月
好，细铺花影绣罗衣。

日射嫣红安石榴，波涵空翠木兰舟。美人调笑渡江
去，半榻柳风碁不收。

鹤认琪花欲下迟，蓬莱仙客遣催诗。情深写到相思
处，秋露芙蓉开满池。

疏林晴旭散啼鸦，高阁珠帘窣地遮。为问王孙归也
未？玉梅开到北枝花。